EMMANUEL KANDOLO REVIENT SUR LES CHANSONS "AFFAIRE KITIKWALA" et "TESTAMENT YA BOWULE"
EMMANUEL KANDOLO REVIENT SUR LES CHANSONS "AFFAIRE KITIKWALA" et "TESTAMENT YA BOWULE"
LUTUMNA SIMARO
Ba ndeko,
Na « Affaire kitikwala » Simaro Lutumba azali kolobela destin ya mutu (ekomama bongo). Soki totanali définition ya destin na français selon Larousse alobi boye : Puissance supérieure qui semble régler d'une manière fatale les événements de la vie humaine (mokili na makambo na yango : inégalité sociale, injustice, jalousie, réussite sociale, ba difficultés quotidiennes mpo na ba oyo mpe bisengo mpo na ba susu) ; fatalité : C'est le destin qui l'a voulu.
Mpasi ya mokili yango nde ezali ko justifier douleur morale ya mutu botiyi loboko na litama comme étant expression ya malheur na ye.
Sika, tolobela nzembo. Titre ya nzembo oyo ezali : « Affaire kitikwala ».
Kitikwala ezali etoko en hauteur soutenu na makolo mine. Seul avantage na yango ezali que mutu akoki kofanda na hauteur au lieu azala complètement na nse. Yango ezanga confort mpo ezalaka na caractéristique ya mbetu te. Na milieu rural ou na milieu urbain, ezalaka na valeur ata moko te. Na ville urbaine ezalaka na yango libanda na lopango, sans souci que moyibi akoki koyiba yango. Même soki moyibi ayibi yango, regret ekozala te mpo ezali ko représenter rien. D’ailleurs, rare ezali moyibi oyo akokende kozua risque ya koyiba eloko ya ndenge wana sans valeur et sans fonction technique. Kitikwala ezali objet oyo etekamaka ya occasion te, babongisaka yango te, ezali grabat te mpo ezali mbeto te, ezali mpe matelas te. Bref, eloko pamba.
Sika tomeka ko s’appuyer na transcription ya nzembo ndenge Ndeko Simba Ndaye akomi ( to apporter mua contribution moke surtout na ba kobongisa ba kombo oyo Simaro atangi).
Nzembo : Dit, Tambu é tata yela ngai lindanda, na yoki posa ya ko yemba, ooh na ko lela la vie pasi ya mokili
Dit, Tambu e papa apporte-moi ma guitare, j’ai envie de chanter et de pleurer les difficultés de la vie
Dit, Tambu Masasi tata (…)
Dit, Tambu Luntandila simba ngai to kenda, na mokoli ya nse to zui te o to ko zua kaka na paradiso
Dit, Tambu Luntandila , viens, accroche-toi et allons-nous en. Si, sur cette terre, nous n’avons rien reçu, nous aurons peut-être tout au ciel (paradis)
Compréhension : Tambu Luntandila, mpasi na mokili eleki. Neti ezali boye, esengeli komilengela na vie mosusu sima ya passage na mokili ya nse. C’est pourquoi esengeli kosambela Nzambe, Yahweh, mpo na komilengele na vie mosusu oyo ezali complètement à l’opposer ya oyo ya mokili : mpasi ezali te, maladi te, komilela te, bonheur éternel kuna na paradis. A juste titre, le contraire ya mokili ya nse
Sambeleka é, na tango ya pokua liboso ya kolala, sambela Nzakomba
Prie seulement, la nuit avant de dormir. Prie ton Dieu
Sambelaka é, ata liboso ya kobenda mua nkopo, sambelaka Yahvé
Prie seulement, même avant de savourer un verre. Prie Yahvé
Na mokili ya nse, Nzambe a kaba ba chance a kaba bilongi o, na mokili ya nse égalité ikele ve o
Sur la terre, Dieu a choisi de donner sa chance à chacun d’entre nous ainsi que sa beauté. Dès lors, sur cette terre, il n’y a donc aucune égalité.
Compréhension : Simaro abandi na kolakisa deux prémisses contradictoires : azali ko teya na mutu asambelaka yambo abanda journée na ye (liboso ya kobenda mua kopo) mpe na suka ya journée na ye (tango ya kolala). Kosambela ezali ko rendre lokumu na nzambe judéo-chrétien (Yahweh, Jehova) mpe kosenga ye a concrétiser ba vœux mpe kopesa mapamboli. En revanche, azali mpe ko souligner que « Nzambe a kaba ba chances a kaba bilongi , na mokili ya nse égalité ikele ve ! ». Ezali clair pamba te kosambela ya mutu eko changer volonté ya Yahweh te mpo ye nde asali ba répartitions inégales ya ba chances, Yahweh ye moko azali na base ya ba inégalités sociales mpo apesi ba misusu ba opportunités ya réussite tout en laissant de côté ba susu. Donc, Kosambela ezali na sens mpo na ba oyo a bénéficier na ba largesses ya Yahweh. Par ailleurs, mutu oyo Yahweh a écarter, a négliger mpe a délaisser selon ba critères oyo eyebani clairement te (selon lipamboli ou libabe) ata asambeli ndenge nini, Yahweh akobeta ye kara, akoyoka ye te mpo wuta ebandeli ye moko Yahweh a fandela dossier na ye na mokili, azali kofina fina ye de sorte que ye atikala kosepela te lokola baninga. Destin ya mutu.
Nzembo : Na mokili ya nse, ekomama bongo o, égalité o e zali se na zando mpe na tango ya liwa. Ko lela ka te o oo.
Sur cette terre, c’est déjà écrit, c’est ainsi. La seule égalité qui vaille, c’est uniquement sur les marchés ou devant la mort. Alors, ne pleure pas.
Compréhension : Instinct ya survie nde esalaka que mutu aluka moyen nionso mpo a se nourrir mpo akufa nzala te. Yango ezali sentiment naturel ezali na ba riches ou na ba pauvres tout comme liwa ezali suka ya vie ya être humain nionso mpe passage obligé na mutu nionso, riche ou pauvre. Destiné ya mutu : ebandeli nde mbotama, suka nde liwa.
Nzembo : Na bolingo ya nse, mibali ba lingi se basi ya mobulu, oyo a konionkola ye, ye a kolinga ye mingi
Quant à l’amour, les hommes n’aiment que les femmes à problèmes, celles qui les font souffrir. Là, ils les adorent.
E komama bongo o, basi ba lingi mabala ya monionkoli. Oyo a kosalisa ye, ye a ko kamata ye nde zoba. Na bolingo ya nse, ekomama bongo o. Moto yo okolinga e, ye a kolinga mosusu mama yeye
C’est écrit, c’est ainsi. Et la femme alors? Elle n’aime que les unions dans lesquelles elle souffre. Car, lorsque l’homme l’aide et s’occupe d’elle, elle le prend pour un idiot. L’amour sur cette terre, c’est comme ça. Quand tu aimes quelqu’un, il (ou elle) se dépêche d’en aimer un (e) autre.
Compréhension : Destin na ba exemples iye ezali kolakisa ndenge nini sentiment ezali kozua le dessus sur la raison. Jean-Jacques Rousseau
aloba boye : «La raison fait l'homme mais c'est le sentiment qui le conduit. ».
Nzembo : Oh ! Dit Nayitidi e, ndeko tika nanu ko lela longola loboko na litama ee, longola loboko na litama Kiliko, longola mpinzoli na miso Amisi é (2), longola loboko na litama oo mpo na kolela la vie iii, pasi ya mokili ééé
Oh ! Dit Nayitidi, cesse de pleurer et enlève tes mains de tes joues, essuie tes larmes, enlève tes mains car il ne sert à rien de pleurer les souffrances de ce monde.
Ngai na zalaka na zua, na tekela basi ya mabala. Na zalaka lolendo, na tikela ba aye ba zua kitoko. Kitoko eloko pamba, kitoko nse mabele o
Na zalaka lokuta, na tikela ba tailleurs na ba menuisiers mama e, na tekela ba esquiveurs na ba mécaniciens lokuta na ngai, na kindela ba technicien ba télévision na ba frigo
Na kaba lokuta na ngai na ba escroc na ba nganga nkisi é mama yeye, Litambo e sala lokola ngai
Autrefois, j’étais particulièrement jalouse mais j’ai laissé ça aux femmes mariées. J’étais très fière de moi mais j’ai abandonné cela à ceux ou celles qui ont reçu la beauté et croient que la beauté est une fin en soi. La beauté ne vaut rien, la beauté n’est que poussière (Strophe au féminin).
Na zalaka lokuta, na tikela ba tailleurs na ba menuisiers mama e, na tekela ba esquiveurs na ba mécaniciens lokuta na ngai, na kindela ba technicien ba télévision na ba frigo
J’étais un fieffé menteur mais j’ai laissé ça aux tailleurs et aux menuisiers, j’ai abandonné mes mensonges aux esquiveurs ainsi qu’aux mécaniciens (3)
Na kaba lokuta na ngai na ba escroc na ba nganga nkisi é mama yeye, Litambo e sala lokola ngai
J’ai distribué tous mes mensonges aux escrocs et aux charlatans, Litambo, fais comme moi
Compréhension : Destin ya être humain ezali na maboko na ye mpo avec la détermination mutu akoki kobonguana mpe ko changer destin na ye contrairement na oyo azali toujours fataliste na botiyi loboko na litama, kolela mpe komifandisa na kati ya désespoir.
Nzembo : Na mokili ya nse, eloko moko toko pesa toli : ata o zangi nionso kasi ko zanga mbeto te o
Sur cette terre, un seul conseil : tu peux manquer de tout mais ne manque surtout pas de lit.
Somba mbeto ya kitoko, mokolo okokufa ndeko aye soki mpe to ya kitikwala, ebembe na yo eko yoka nsoni .
Achète-toi un beau lit car le jour de ta mort, lorsque tes amis viendront à ton chevet, même ton cadavre sera couvert de honte (4).
Kinshasa makambo, na matanga to ko monaka ndé makambo
Kinshasa, ville de rumeurs. On voit de ces choses dans les places mortuaires.
Basusu ba kolela, basusu ba ko tonga mbeto ya mowe, surtout soki o yebanaka, mokili ngo o makambo mama, mokili ngo o makambo mama éé.
Pendant que certains pleurent, d’autres ne viennent que pour voir le lit sur lequel tu dormais de ton vivant. Surtout si tu étais une personne connue (célèbre). Voilà les tristes réalités de la vie.
Compréhension : Awa Simaro azali koleba ngambo ya koyebana mpe lolenge nini esengeli na mutu amilengele na organisation ya vie na ye mpo batonga ye te na tango ya liwa. Souvent batu oyo bayebana, lokumu na bango etambolaka na aspect et signes extérieurs ya réussite sociale oyo bapesaka mpe lolenge oyo bango balingaka batu bazuela bango (m’as tu vue, je le connais, etc.). Kasi mokolo ya liwa, yango nde vérité eyaka ko s’éclater pamba te na matanga ba invitaka batu te mpe souvent intimité profonde ya mowe emonanaka polele. Mokolo wana nde batu misusu bakoyeba esika ofandaka, bakomana ndaku na yo, muasi ou basi na yo, bana na yo famille na yo (apparence bazali ko dégager soki ezali ko refléter ndenge olingaki batu bamonaka yo, aspect toujours !), ndako na yo ekozala ya kofonguama mpe batu bakokota mpe kobima, bakomona soki ezali bonzenga ou pas, munene ou moke, bakomona salon na yo, ba chambres, salle de bain, toilettes, cuisine, ba kiti, ba nzungu, etc. mpe bakomisala idée na lolenge ozalaki ko vivres mpe na yango ba ko tirer ba conclusions sur la réalité ya oyo vraiment ozalaki. Ndakisa ezali miyike na ba matanga oyo ekamuisa batu lokola ya Teddy Sukami (Cas ya Teddy ezali particulier mpo ye propre famille na ye nde eyokisaki ye soni) ; Bimansha ; Fariya ; Kelly Manguta ; Madilu System, Remi Mbambi « Amricano » etc. Tokozongela baye totangi tango tokolobela ba nzembo oyo bayembela baye bayebana.
Nzembo : Na la vie elingi boye, la vie elingi boye
Dans la vie, les choses sont comme ça, la vie le veut ainsi
Na la vie o buka mikuwa tango o zali na bomoï, sepelisa nzoto tango o zali na mino sepelisa nzoto lobi o kokufa mama a
Compréhension : Esengeli ko tirer profit na bisengo ya mokili tango ozali en bonne santé pamba te bisengo esalemaka kaka na moment oyo mutu azali en vie. Na liwa, possibilité wana ekozala lisusu te.
Nzembo : Na la vie ba loba boye, ba nkoko ba loba boye, na la vie o yeba talo ya mbissi tango tata azali na bomoyi, yeba talo ya kwanga tango mama a zali na bomoyi lobi ba kokufa mama a
Compréhension : esengeli koyoka toli ya ba boti, kokende na biteyelo, ko apprendre na ba réalités ya la vie na éducation ba parents bazali kopesa, koyoka mpe mateya ya ba kulutu mpo yango nde ekosala que okoma mutu na vie. Tango baboti bakozala te, wana osili kozua autonomie na yo mpe oyebi lolenge nini esengeli otambola na mokili ya nse.
Nzembo : Na mokili ya nse, on ne vit qu’une seule fois é, sakana libela soki o zui mua tango é, meleka libela, on ne vit qu’une seule fois.
Sur cette terre, on ne vit qu’une seule fois, profite bien si tu as juste un moment et bois si l’occasion se présente car on ne vit qu’une seule fois.
Compréhension : Epanouissement ya mutu esengaka mpe divertissement, loisirs, jeux, voyages, détentes, sports, fêtes, célébrations, curiosité culturelle, amour, s’évader dans la nature, etc. Nionso oyo ezali partie prenante ya bisengo bia mokili pamba te kaka de son vivant nde être humain akoki ko connaître nionso oyo.
Nzembo : Yaka to lingana, tala tango ezali koleka é, liwa e kozela, mabele e pona se eloko ya kitoko, mabele aleyisi Bualelese o
Na mokili toyaki, tozali lokola kati ya masua, monano to na motio libongo e kosema bato ba kokita é
Ekomama bongo, nzela ya mokili eleki nde molayi e tondi na nzube, ezali na suka te o, na mokili tozali ba mpaya ngo o tokolela nzela
Il est écrit que le chemin de la vie est extrêmement large mais il est semé de ronces et d’épines. En plus, il s’étire à l’infini. Or, nous ne sommes que des étrangers de passage, des pèlerins qui empruntons ce chemin
Compréhension : l’amour ezali fondement de la vie. Esengeli tolingana mpo na kosala face na cruauté ya liwa. Na yango, chaque instant ya amour, ezali bonheur, chaque moment ezali ko compter mpo souvent liwa nde eyaka ko arracher biso na ba oyo tolingi makasi. Apesi ndakisa iye : « Mabele eponaka nse eloko ya kitoko, mabele oh ! Aliyeli biso Mboa Elese oh ! Mabele oh ! Bana Lomeka bazali nde kolela Muzinga, Mbuta akolela loboko na litama Eh ! Muzinga eh ! Okeyi nde mobesu eh mama ! Bana ya Lomeka bazangi lokola ma Gaby azangi akolela Ngala eh ! Oh ! dit Gbema. Ba mama ya zando bazangi lokola bana Lingwala bazangi, bakolela Anna mu Yansi wapi Djoboke ? »
Un adage luba dit : Kuabenda, nkulu kua mutshi (mopaya a vivaka toujours na keba keba). Etant mopaya na mokili oyo, esengeli etamboli na biso ezala caractériser na mabaku ebele, keba keba : ko éviter ba conflits na batu, ko épargner mpo ba jours avenir, ko jouir na bisengo quand il le faut, ko luka ko vivre selon ba normes ya société, kotosa mibeko, kosala libota, etc. tee kino liwa ekosukisa nionso. Neti nionso oyo ezali destin, yango wana tozali na contrôle na yango te.
Nzembo : Tika o nasakana, mama a yebisaka ngai date na botama kasi o na kokufa a yebisaka ngai te o
Laissez-moi m’amuser. Ma mère m’a appris la date de ma naissance mais pas celle de ma mort.
Compréhension : Profiter na ba bons moments tango ozali en vie mpo liwa ekoki koya à tout instant !
Nzembo : Lusimu eyela ngai nkopo ya mpio, lobi ekozala soki tour na gai kuna na nse ya mabele, molunge eleki mingi o na mokili tozali bampaya ngo o tokoleka nzela éééé
Vite, Lusimu file-moi un verre de bière bien fraiche. Demain, ça sera peut-être mon tour d’y passer. Or, sous terre, il doit faire horriblement chaud.
Compréhension : Lusimu, esengeli na sepela tango nazali na bomoyi mpo lobi, nakozala lisusu na mokili oyo te.
Notes :
Amisi azali petit ya Simaro de très loin
Ndeko La Blonde,
Mpo na koyanola na préoccupation na yo, passage olobeli entre minutes 6:32 et 7:04 elobi boye : « Mabele oh ! Bana Lomeka bazali nde kolela Muzinga, Mbuta akolela loboko na litama Eh ! Muzinga eh ! Okeyi nde mobesu eh mama ! Bana ya Lomeka bazangi lokola ma Gaby azangi akolela Ngala eh ! Ngo dit Gbema eh! Ba mama ya zando bazangi lokola bana Lingwala bazangi, bakolela Anna mu Yansi wapi Djoboke ? ».
Retenir que Lomeka ezali moziki ya O.K.Jazz durant plusieurs décennies. Ba membres na yango (bana ya Lomeka), ezali ba filles oyo bakenda sango mpe bayebana na Kinshasa.
Juvien Muzinga azalaki trafiquant ya diamant. Bayemba ye na O.K. Jazz tout comme na Victoria Eleison. Liwa na ye, vraisemblablement ewuta na ba causes moko surnaturelles suite na accident mpe akufa na fleur de l’âge (mobesu). Tokozongela lisolo na ye tango tokolobela ba nzembo oyo bayembela ba ye bakenda sango.
Mbuta, azalaki mpe ko tourner na une de filles ya Lomeka, ezali mbuta Félicien Samuna, Président directeur général ya SAMITEX, grand frère ya Augustin Kisombe Kiaku Muisi, Hommes d’affaires et politicien.
Ma Gaby azalaki jeune fille akensa sango na Léopoldville. Rochereau ayemba ye na African Fiesta Vita, « ya Gaby ».
Ngala na Gbema, famille présidentielle.
Anna mu Yansi, femme commerçante na marché central ya Kinshasa. Tokozongela trajectoire na ye mpe na lolenge apelaka makasi na mbongo ya moyeke tee na ndenge ayaka kosuka selon bikila.
Djoboke, famille munene, na Lingwala. Le concerné, ezali nde Michel Djoboke, ancien joueur ya F.C. Himalaya. Ayebanaka mpe na surnom ya Beckenbauer.
Patriotiquement,
Emmanuel Kandolo
À PROPOS DU DÉCÈS DE MARIE-JOSÉE BOWULE
Ba ndeko,
Artiste a peindre lisolo ya nkufa ya Marie-Josée Bowule na ba mots bien choisis mpe alambi yango na mélodie ezali kokende na peine ressentie na lolenge oyo Mathie azali kobeta lisolo na boleli ndeko na ye tout en soulignant ba circonstances ya drames oyo ekomeli ye na famille mobimba en mettant l’accent na ba dernières volonté ya mowe.
A vrai dire, liwa ya Bowule ezalaki surprise te, ayebaki que azalaki condamner tango ba dépistaki ye cancer de sein na stade 4, na Belgique. Yango wana a préféraki azonga na Kinshasa mpe tee na ndenge ayaki kokota na clinique Ngaliema esika asilisaki mikolo na ye na mokili oyo. A noter que que na Ngaliema wana service ya cancérologie ezalaka te mpe a se retrouvaki na médecine interne esika azalaki kozua ba soins palliatifs.
Soki tofongoli litoyi malamu, Franco a spécifiaki yango na introduction na ntina na koyebisa que soki mpo na mbongo mbele Bowule akufi te. Lutumba na nzembo a insister en disant que docteur nini (cancérologue) nini oyo ba consulter te.
Nzembo oyo Simaro atie maloba na monoko ya Marthe (Mathie), à travers interprétation ya Malage, ndenge azali kolela disparition ya ndeko na ye. Bien évidement na nzembo ezali kobima lokola que Marie-Josée akufaki par surprise, wana ezali mpo na ko habiller nzembo. La réalité ezali que ayebaki que azalaki condamner mpe ba proches na ye en premier lieu, Mathie, bayebaki malamu que ako s’en sortir te. Wana ezali réalité cruelle oyo ezali ko cacher aspect ésotérique oyo Mathie seule azalaki na secret na sœur na ye. Justement, Marie-Josée a confiaki Mathie mokumba nionso : bana, famille, ba business nionso (immeubles, ba magasins, ba mesa na marché central, importation ya bilamba, sacs, sapato na ba Bijoux na Italie, importation ya ba wax, super-wax na Belgique na Hollande, habillement na France), leadership ya Moziki 100 kilos. Mathie mpe azalaki déjà femme commerçante mpe membre ya Association des Femmes Commerçante du Zaïre (A.FE.CO.ZA.)
Marie-Josée azalaki muasi ya Itela Yepa. Azalaka Directeur général ya Institut National Pédagogique (I.P.N.), Vice-Recteur ya Université Nationale du Zaïre (U.NA.ZA.) chargé ya Campus ya Lubumbashi, Wana Recteur magnifique ya (U.NA.ZA.) ezalaki Monseigneur Tshibangu Tshishiku. Itela azalaki mutu moko sans morale oyo azalaki ko se permettre nionso oyo ba pulsions na ye sexuelles ebandaki kotinda ye asala. Akufa tango azalaki Directeur général ya Institut Supérieur Pédagogique (I.S.P.) ya Mbanza Ngungu, elongo na Bokana Wondangela na fille na ye Jino Bokana na accident ya avion en pleine foret équatorial na mobembo ebandaki kokumba bango na na Région (province) ya Equateur pendant ba travaux ya Conférence Nationale Souveraine. Tee lelo oyo épave ya avion emonana te mpe cause ya accident mpe etikala koyebana te. Au sujet ya ndoto, Simaro asali nde sorte ya métaphore. Epayi ya na ntomba ya Maï ndombe bana bakendaka epayi ya ba mama.
Simaro bien que alobaki yango polele na Franco te, na pembeni asepelaki te na intervention surprise ya Franco en plein enregistrement. Azui quelques secondes mpe a retarder temps ya nzembo, Malage obliger ya kozela ye mpo asilisa avant abanda. Kokota na sebene kotikela partie instrumentale e s’exprimer, akoti lisusu, on sent que soliste Gerry Dialungana asala rappel, ye a ignorer yango akoti na ye elongo en insistant mpe a étouffer miziki sebene nionso ekundami na ba commentaires inutiles pendant que na enregistrement ya Kinshasa ezalaki sans heurt. Na suka, Malage obliger lisusu azela ye tee tango Franco aye kopesa passage na exclamation en retard par rapport na temps esengelaki ko reprendre, c’est-à-dire kobanda na 4 : 13 nde esengelaki Malage a reprendre mpo solo ekitaki mpe percussion apesi passage. Kasi, Franco na kati ya improvisation alekaki mulayi. Moyen ya kolongola yango ezalaki te mpo eko froiser mokonzi. Bon ! esalaki bien te mpo franchement intervention wana ezalaki na place na yango te mpe miziki oyo ebetama wana ezali kitoko mingi mpe esengeli eyokama sans ba embrouilles nionso oyo Franco ayaki kosala wana. Nzembo oyo ezalaki sujet général te, yango e visaki nde liwa ya Bowule mpe na même élan Lutumba apesi mbote na baye bakenda mpe ba oyo azalaki ko regretter kokende na bango.
Sima ya liwa ya Marie-Josée, Mathie ayaki kosala face na ba accusations ya famille contre Marie-Josée en étant complice ndenge asimbaki biloko au détriment ya ba étoiles ya ba ndeko na ye. Il est vrai que Marie-Josée azalaki motema munene, abandaki kokaba mingi mpe ye nde akumba bango nionso wuta Inongo tee na Kinshasa, afandisi bango na Matonge na ba conditions confortables mpe atindi bango nionso na Italie. Lelo misusu bazali na France et Belgique. Wuta Marie-Josée na Mathie, moko te na famille wana atikala kopela ndenge bango mibale ba pelaki . Sincèrement, Marie-Josée Bowule azalaki penza na ba moyens. Lelo oyo ngala nionso wana esila mpe ata eloko moko te etikala, sauf masolo !
Patriotiquement,
Emmanuel Kandolo
fra_Latn fra_Latn lus_Latn lin_Latn lin_Latn lin_Latn lin_Latn lin_Latn lin_Latn lin_Latn fra_Latn lin_Latn lin_Latn fra_Latn lin_Latn lin_Latn fra_Latn lin_Latn fra_Latn lin_Latn fra_Latn lin_Latn lin_Latn fra_Latn lin_Latn lin_Latn fra_Latn lin_Latn fra_Latn lin_Latn fra_Latn lin_Latn fra_Latn lin_Latn lin_Latn lin_Latn fra_Latn lin_Latn fra_Latn lin_Latn fra_Latn lin_Latn lin_Latn fra_Latn lin_Latn fra_Latn lin_Latn fra_Latn lin_Latn fra_Latn lin_Latn lin_Latn fra_Latn lin_Latn lin_Latn lin_Latn lin_Latn lin_Latn fra_Latn lin_Latn lin_Latn lin_Latn lin_Latn fra_Latn lin_Latn lin_Latn lin_Latn fra_Latn lin_Latn lin_Latn fra_Latn lin_Latn eng_Latn fra_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn fra_Latn swh_Latn fra_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn fra_Latn swh_Latn